Diari Oficial de la Generalitat Valenciana


Sumari del DOGV 9904, del 30-07-2024 (2024/7826)

RESOLUCIÓ de 25 de juliol de 2024, de la subsecretària de la Conselleria d’Educació, Cultura, Universitats i Ocupació, per la qual es modifica el Pla estratègic de subvencions de la Conselleria d'Educació, Universitats i Ocupació per al període 2024-2027, aprovat per la Resolució de 28 de gener de 2024.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9904

Data del DOGV
:   30-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/7826

CVE
:   PXLK-X-2933-3286

Data del document
:   25-07-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * ajuda pública
    * prevenció d'accidents
    * sindicat

L'article 164 a) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015), disposa que aquelles conselleries que tinguen previst atorgar subvencions hauran d'elaborar amb caràcter previ un pla estratègic de subvencions en el qual s'integraran les subvencions que pretenguen atorgar, tant dels seus òrgans com dels seus organismes públics dependents, i el contingut d’este pla serà el determinat en la legislació bàsica estatal.

L'article 8.1 de la Llei 38/2003, de 17 de novembre, general de subvencions, amb el caràcter de normativa bàsica, establix que els òrgans de les administracions públiques o qualsevol dels ens que proposen l'establiment de subvencions, amb caràcter previ hauran de concretar en un pla estratègic de subvencions, els objectius i efectes que es pretenen amb la seua aplicació, el termini necessari per a la seua consecució, els costos previsibles i les seues fonts de finançament, que se supeditaran, en tot cas, al compliment dels objectius d'estabilitat pressupostària.

L'article 160.2 a) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, disposa que les persones titulars de les conselleries, tant en l'àmbit dels seus departaments com en el dels organismes públics vinculats o dependents, són els òrgans competents per a aprovar el pla estratègic de subvencions de la conselleria, que comprendrà tant les pròpies del departament com les dels organismes públics vinculats o dependents.

Mitjançant la Resolució de 28 de gener de 2024, de la subsecretària de la Conselleria d'Educació, Universitats i Ocupació, es va aprovar el Pla estratègic de subvencions 2024-2027 de la Conselleria d'Educació, Universitats i Ocupació, de l'Institut Valencià de Seguretat i Salut en el Treball (INVASSAT) i es va incorporar el Pla estratègic de subvencions del Servei Valencià d'Ocupació i Formació (LABORA).

Este pla estratègic de subvencions està en permanent procés d'adaptació a fi d'incloure els canvis que es van introduint en les línies de subvenció, tot això amb l'objectiu que el Pla estratègic de subvencions oferisca la informació relativa a l'activitat subvencional de la conselleria de manera completa i integrada, afavorint amb això la informació a la ciutadania i la transparència en la gestió.

En l’esmentada Resolució de 28 de gener de 2024, en la fitxa relativa a la línia de subvenció identificada amb el número S1086, de concurrència competitiva, inclosa en el capítol IV del subprograma 315A00, Condicions de treball i administració de les relacions laborals, en l'aplicació pressupostària R06139526.315A00, amb la denominació d'Ajudes a l'impuls dels delegats territorials de prevenció de riscos laborals; es fa necessària la modificació de l'apartat DESCRIPCIÓ I FINALITAT, havent de constar en este el següent text: “impulsar la figura del delegat o responsable territorial de PRL prevista en determinats convenis col·lectius”, com s’indica en l'annex I.

Mitjançant la Resolució de 24 de maig de 2024, de la Conselleria d'Hisenda, Economia i Administració Pública, s'ha autoritzat una generació de crèdit en el pressupost de gastos de la Generalitat per ingressos finalistes procedents del Ministeri de Treball i Economia Social, en el capítol 4 del programa 315A00, Condicions de treball i administració de les relacions laborals, en l'aplicació pressupostària U90105425.315A00.4, amb codi de fons TE23000022 per import de 995.487,80 euros (expedient 09.014.24) (DOGV 9863, 04.06.2024).

L'import generat implica la inclusió de la línia de subvenció de concurrència competitiva en l'annex de subvencions i transferències corrents del programa 315A00, Condicions de treball i administració de les relacions laborals, amb el codi S1632 Ajudes per a la realització d'activitats en l'àmbit de la prevenció de riscos laborals conforme a la Llei 31/1995, de 8 de novembre, de prevenció de riscos laborals, per import de 995.487,80 euros, i amb les dades descriptives que s’indiquen en l'annex II.

Fent ús de la competència atribuïda per l'article 28 de la Llei 5/1983, de 30 de desembre, del Consell, l'article 160.2 de la Llei 1/2015, de 6 de febrer, de la Generalitat, i l'article 4 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, i de conformitat amb la delegació de competències en la persona titular de la Subsecretaria efectuada per la Resolució de 13 d'abril de 2022, del conseller d'Educació, Cultura i Esport,

RESOLC

*Primer*

Modificar el Pla estratègic de subvencions 2024-2027 de la Conselleria d'Educació, Universitats i Ocupació, d'acord amb el següent detall:

– Modificació de la línia pressupostària S1086, de concurrència competitiva, inclosa en el capítol IV del subprograma 315A00, Condicions de treball i administració de les relacions laborals, en l'aplicació pressupostària D43017457.315A00, amb la denominació d'Ajudes a l'impuls dels delegats territorials de prevenció de riscos laborals, gestionat per la Direcció General de Treball, Cooperativisme i Seguretat Laboral, d'acord amb el detall que figura com a annex I.

– La inclusió de la línia pressupostària de concurrència competitiva S1632 Ajudes per a la realització d'activitats en l'àmbit de la prevenció de riscos laborals conforme a la Llei 31/1995, de 8 de novembre, de prevenció de riscos laborals, per import de 995.487,80 euros, en el capítol IV del subprograma 315A00, gestionat per la Direcció General de Treball, Cooperativisme i Seguretat Laboral, d'acord amb el detall que figura com a annex II.

*Segon*

Ordenar la publicació en el *Diari Oficial de la Generalitat Valenciana*, de conformitat amb el que es disposa en l'article 45.1 de la Llei 39/2015, d'1 d'octubre, del procediment administratiu comú de les administracions públiques, així com en el Portal de transparència de la Generalitat Gva Oberta.

  

València, 25 de juliol de 2024

(p. d. R 13.04.2022, DOGV 9328, 29.04.2022)

Alida C. Mas Taberner

Subsecretària

Esta disposició conté annexos. Consulteu-ne la versió en PDF.